DA

Bruxelles, den 27.7.2007

KOM(2007) 451 endelig

2007/0162 (COD)

Forslag til

EUROPA-PARLAMENTETS OG RÅDETS DIREKTIV

om belysningsanordninger til bagnummerplader på motordrevne køretøjer og påhængskøretøjer dertil

(Kodificeret udgave)

(forelagt af Kommissionen)

BEGRUNDELSE

1. I forbindelse med Borgernes Europa lægger Kommissionen stor vægt på at forenkle fællesskabslovgivningen for at gøre den klarere og lettere tilgængelig for almindelige borgere, således at de får nye muligheder og kan udnytte de specifikke rettigheder, som fællesskabslovgivningen giver dem.

Dette mål kan ikke nås, så længe en lang række bestemmelser, som er blevet ændret gentagne gange, ofte ganske væsentligt, stadig ikke er samlet, men skal findes dels i den oprindelige retsakt, dels i senere ændringsretsakter. Det er således nødvendigt at foretage omfattende undersøgelser af mange forskellige dokumenter, der skal sammenholdes, før det kan fastslås, hvilke regler der gælder.

Som følge heraf er det af afgørende betydning at bestemmelser, der ofte er blevet ændret, kodificeres, hvis fællesskabslovgivningen skal være klar og gennemsigtig.

2. Den 1. april 1987 besluttede Kommissionen [1] derfor at pålægge sine medarbejdere at kodificere alle retsakter senest efter den tiende ændring af dem, idet den understregede, at dette var et minimumskrav, og at tjenestegrenene skulle bestræbe sig på at kodificere de tekster, de var ansvarlige for, med endnu kortere mellemrum for at sikre, at fællesskabsreglerne var klare og lette at forstå.

3. Dette blev bekræftet i formandskabets konklusioner fra Det Europæiske Råd i Edinburgh (december 1992) [2], hvori det understreges, at en kodifikation er vigtig, fordi den giver retlig sikkerhed med hensyn til, hvilke retsforskrifter der gælder vedrørende et bestemt spørgsmål på et bestemt tidspunkt.

Kodifikationen skal foretages under fuldstændig overholdelse af Fællesskabets normale lovgivningsprocedure.

Eftersom der ved kodifikation ikke må foretages nogen ændringer af indholdet i de kodificerede retsakter, har Europa-Parlamentet, Rådet og Kommissionen i en interinstitutionel aftale af 20. december 1994 fastsat, at der kan anvendes en hasteprocedure til hurtig vedtagelse af de kodificerede retsakter.

4. Formålet med dette forslag er at foretage en kodifikation af Rådets direktiv 76/760/EØF af 27. juli 1976 om indbyrdes tilnærmelse af medlemsstaternes lovgivning om belysningsanordninger til bagnummerplade på motordrevne køretøjer og påhængskøretøjer dertil [3]. Det nye direktiv træder i stedet for de forskellige retsakter, som er indarbejdet i det [4]; forslaget ændrer ikke indholdet af de retsakter, der kodificeres, men er blot en sammenskrivning af dem, og der foretages kun de formelle ændringer, der er nødvendige af hensyn til selve kodifikationen.

5. Forslaget til kodifikation er udarbejdet på grundlag af en foreløbig konsolidering på alle de officielle sprog af direktiv 76/760/EØF og retsakterne om ændring heraf, som er foretaget af Kontoret for De Europæiske Fællesskabers Officielle Publikationer ved hjælp af et edb-system. Hvor artiklerne har fået nye numre, vises sammenhængen mellem de gamle og de nye numre i en tabel i bilag IV til det kodificerede direktiv.

76/760/EØF (tilpasset)

2007/0162 (COD)

Forslag til

EUROPA-PARLAMENTETS OG RÅDETS DIREKTIV

om belysningsanordninger til bagnummerplader på motordrevne køretøjer og påhængskøretøjer dertil

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 95 ,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg [5],

efter proceduren i traktatens artikel 251 [6], og

ud fra følgende betragtninger:

(1) Rådets direktiv 76/760/EØF af 27. juli 1976 om indbyrdes tilnærmelse af medlemsstaternes lovgivning om belysningsanordninger til bagnummerplade på motordrevne køretøjer og påhængskøretøjer dertil [7] er blevet ændret væsentligt flere gange [8]. Direktivet bør af klarheds- og rationaliseringshensyn kodificeres.

97/31/EF Betragtning 1 (tilpasset)

(2) Direktiv 76/760/EØF er et af særdirektiverne i EF-typegodkendelsesordningen fastsat i Rådets direktiv [70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil [9]] og har fastsat de tekniske forskrifter for belysningsanordninger til bagnummerplader. Med disse tekniske forskrifter skulle der ske en tilnærmelse af medlemsstaternes lovgivning, så der for alle motorkøretøjer kunne anvendes den procedure for EF-typegodkendelse, som er omhandlet i [direktiv 70/156/EØF]. Bestemmelserne i direktiv [70/156/EØF], som vedrører systemer, komponenter og separate tekniske enheder til køretøjer, finder derfor også anvendelse på nærværende direktiv.

76/760/EØF betragtning (4) (tilpasset)

(3) Gennem en harmoniseret fremgangsmåde ved typegodkendelse for belysningsanordninger for bagnummerplader kan den enkelte medlemsstat kontrollere, om de fælles forskrifter for fremstilling og afprøvninger er overholdt, og underrette de øvrige medlemsstater herom ved fremsendelse af en kopi af det typegodkendelsesskema, der udstedes for hver type belysningsanordning for bagnummerplader. Anbringelse af et EØF-komponenttypegodkendelsesmærke på alle belysningsanordninger til bagnummerplader , der er fremstillet i overensstemmelse med den godkendte type, overflødiggør en teknisk kontrol med disse anordninger i de øvrige medlemsstater.

76/760/EØF Betragtning (5) (tilpasset)

(4) Der bør tages hensyn til de tekniske forskrifter, som er vedtaget af FN's Økonomiske Kommission for Europa (UN/ECE) i dens tilsvarende regulativer, der er knyttet som bilag til overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (Overenskomst af 1958 som revideret) [10]

76/760/EØF Betragtning (6) (tilpasset)

(5) Denne procedure for EF-typegodkendelse bør medføre gensidig anerkendelse i medlemsstaterne af den kontrol, de hver især udfører på grundlag af de fælles krav.

(6) Nærværende direktiv bør ikke berøre medlemsstaternes forpligtelser med hensyn til de i bilag III, del B, angivne frister for gennemførelse i national ret og anvendelse af direktiverne -

76/760/EØF

UDSTEDT FØLGENDE DIREKTIV:

Artikel 1

97/31/EF Art. 1, nr. 4 (tilpasset)

Ved køretøjer forstås i dette direktiv alle motordrevne køretøjer med eller uden karosseri, som er bestemt til færdsel på vej, og som har mindst fire hjul og en konstruktivt bestemt maksimalhastighed på over 25 km/t, samt påhængskøretøjer til sådanne køretøjer, med undtagelse af skinnekøretøjer, landbrugs- og skovbrugstraktorer samt alle mobile maskiner.

76/760/EØF

Artikel 2

97/31/EF Art. 1, nr. 1 (tilpasset)

1. Den enkelte medlemsstat meddeler EF- komponenttypegodkendelse for enhver type belysningsanordning til bagnummerplader, der er i overensstemmelse med fremstillings- og afprøvningsforskrifterne i bilag I og II .

76/760/EØF (tilpasset)

2. Den medlemsstat, der har meddelt EF-komponenttypegodkendelse , træffer — om fornødent i samarbejde med de kompetente myndigheder i de øvrige medlemsstater — de nødvendige foranstaltninger til i påkrævet omfang at kontrollere, at produktionen er i overensstemmelse med den godkendte type. Kontrollen udøves ved stikprøver.

Artikel 3

97/31/EF Art. 1, nr. 2

1. Medlemsstaterne tildeler fabrikanten et EF-komponenttypegodkendelsesmærke som vist i bilag I, tillæg 3, for hver type belysningsanordning til bagnummerplader, som de godkender i medfør af artikel 2.

76/760/EØF

2. Medlemsstaterne træffer alle hensigtmæssige foranstaltninger for at hindre, at der anvendes mærker, der kan medføre, at belysningsanordninger til bagnummerplade, for hvilke der er meddelt typegodkendelse i medfør af artikel 2, forveksles med andre anordninger.

76/760/EØF (tilpasset)

Artikel 4

1. Medlemsstaterne kan ikke af grunde, der vedrører udførelse eller funktion af belysningsanordninger til bagnummerplader forbyde salg af disse, når de er forsynet med EF-komponenttypegodkendelsesmærke .

2. En medlemsstat kan forbyde salg af belysningsanordninger til bagnummerplade, som er forsynet med EF-komponenttypegodkendelsesmærke , men som systematisk afviger fra den godkendte type.

Den pågældende medlemsstat underretter omgående de øvrige medlemsstater og Kommissionen om de trufne foranstaltninger og begrunder samtidig sin beslutning.

97/31/EF Art. 1, nr. 3

Artikel 5

De kompetente myndigheder i medlemsstaterne underretter hinanden om, hvilke godkendelser de har meddelt, nægtet eller inddraget i henhold til nærværende direktiv, efter proceduren i artikel [4, stk. 6,] i direktiv [70/156/EØF].

76/760/EØF (tilpasset)

Artikel 6

1. Konstaterer en medlemsstat, der har meddelt en EF-komponenttypegodkendelse , at flere med samme EF-komponenttypegodkendelsesmærke forsynede belysningsanordninger til bagnummerplader ikke er i overensstemmelse med den type, den har meddelt typegodkendelse for, træffer den de nødvendige foranstaltninger for at sikre, at produktionen bringes i overensstemmelse med den godkendte type.

De kompetente myndigheder i den pågældende medlemsstat underretter de kompetente myndigheder i de andre medlemsstater om de trufne foranstaltninger, der, hvis uoverensstemmelsen er systematisk, vil kunne medføre inddragelse af EF-komponenttypegodkendelsen . Disse myndigheder træffer de samme foranstaltninger, når de af de kompetente myndigheder i en anden medlemsstat underrettes om sådan manglende overensstemmelse.

2. De kompetente myndigheder i medlemsstaterne underretter inden en måned hinanden om inddragelse af en meddelt EF-komponenttypegodkendelse og om grundene hertil.

Artikel 7

Enhver afgørelse truffet på grundlag af de til gennemførelse af dette direktiv udstedte bestemmelser, hvorved EF-typegodkendelse nægtes eller inddrages eller hvorved der udstedes forbud mod salg eller brug, skal nøje begrundes.

Sådanne afgørelser skal meddeles de pågældende med oplysning om de i henhold til medlemsstaternes lovgivning foreliggende retsmidler og om fristerne for disses anvendelse.

Artikel 8

Medlemsstaterne kan ikke nægte EF-typegodkendelse eller national typegodkendelse af et køretøj af grunde, som vedrører belysningsanordninger til bagnummerplade, når disse er forsynet med EF-komponenttypegodkendelsesmærke og monteret som foreskrevet i direktiv [76/756/EØF [11]].

Artikel 9

Medlemsstaterne kan ikke nægte eller forbyde salg, registrering, ibrugtagen eller brug af et køretøj af grunde, som vedrører belysningsanordninger til bagnummerplader, dersom disse er forsynet med EF-komponenttypegodkendelsesmærke og monteret som foreskrevet i direktiv [76/756/EØF].

76/760/EØF (tilpasset)

Artikel 10

Ændringer, der er nødvendige for at tilpasse forskrifterne i bilag I og II til dette direktiv til den tekniske udvikling, gennemføres efter proceduren i

artikel [13, stk. 3,] i direktiv [70/156/EØF].

Artikel 11

Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv .

Artikel 12

Direktiv 76/760/EØF, som ændret ved de retsakter, der er nævnt i bilag III, del A, ophæves, uden at dette berører medlemsstaternes forpligtelser med hensyn til de i bilag III, del B, angivne frister for gennemførelse i national ret og anvendelse af direktiverne.

Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag IV.

Artikel 13

Dette direktiv træder i kraft på tyvendedagen efter offentliggørelsen i Den Europæiske Unions Tidende.

Det finder anvendelse fra […].

76/760/EØF Art. 12

Artikel 14

Dette direktiv er rettet til medlemsstaterne.

Udfærdiget i Bruxelles, den [...]

På Europa-Parlamentets vegne På Rådets vegne

Formand Formand

[...] [...]

97/31/EF Art. 1, nr. 5 (tilpasset)

BILAGSFORTEGNELSE

BILAG I: | Administrative bestemmelser om EF-typegodkendelse |

| Tillæg 1: | Oplysningsskema |

| Tillæg 2: | Model for EF-typegodkendelsesattest |

| Tillæg 3: | Eksempler på EF-komponenttypegodkendelsesmærke |

BILAG II: | Anvendelsesområde og tekniske forskrifter |

BILAG III: | Del A: Ophævet direktiv med oversigt over ændringerDel B: Liste over frister for gennemførelse i national ret og anvendelse |

BILAG IV: | Sammenligningstabel |

97/31/EF Art. 1, nr. 5

BILAG I

ADMINISTRATIVE BESTEMMELSER OM EF-TYPEGODKENDELSE

1. ANSØGNING OM EF-KOMPONENTTYPEGODKENDELSE

1.1. Ansøgning om EF-komponenttypegodkendelse af en type nummerpladelygte i henhold til direktiv [70/156/EØF], artikel [3, stk. 4], indgives af fabrikanten.

1.2. Tillæg 1 indeholder en model for oplysningsskemaet.

1.3. Til den tekniske tjeneste, der forestår godkendelsesprøvningen, indleveres.

1.3.1. to prøveeksemplarer forsynet med de anbefalede lamper.

2. PÅSKRIFTER

2.1. Anordninger, som forelægges til EF-komponenttypegodkendelse, skal være forsynet med følgende angivelser:

2.1.1. fabriksmærke (firmabetegnelse)

2.1.2. for så vidt angår lygter med udskiftelige lyskilder, den eller de foreskrevne glødelampetype(r)

2.1.3. for så vidt angår lygter med ikke-udskiftelige lyskilder, den nominelle spænding og effekt.

2.2. Disse påskrifter skal være let læselige og uudslettelige og være påført på lygtens lysflade eller en af disse. De skal være synlige udefra, når lygten er monteret på køretøjet.

2.3. På den enkelte anordning skal der være afsat tilstrækkelig plads til placering af komponenttypegodkendelsesmærket. Denne plads skal være angivet i de i tillæg 1 angivne tegninger.

97/31/EF Art. 1, nr. 5 (tilpasset)

3. MEDDELELSE AF EF-KOMPONENTTYPEGODKENDELSE

3.1. Hvis de relevante krav er opfyldt, meddeles EF-typegodkendelse i henhold til direktiv [70/156/EØF], artikel [4, stk. 3,] og i givet fald [artikel 4, stk. 4].

3.2. Tillæg 2 indeholder en model for EF-typegodkendelsesattesten.

3.3. Hver godkendt type belysningsanordning til bagnummerplade tildeles et typegodkendelsesnummer i overensstemmelse med direktiv [70/156/EØF], bilag [VII]. En medlemsstat må ikke tildele samme nummer til to forskellige typer belysningsanordning til bagnummerplade.

97/31/EF Art. 1, nr. 5

3.4. Hvis der søges EF-komponenttypegodkendelse for en type lygte eller lyssignal, som består af en belysningsanordning til bagnummerplade og andre lygter, kan der tildeles et enkelt EF-komponenttypegodkendelsesnummer, når belysningsnordningen til bagnummerplade opfylder forskrifterne i dette direktiv og hver af de andre lygter, der indgår i den lygte eller det lyssignal, der søges EF-komponenttypegodkendt, opfylder forskrifterne i de særdirektiver, der gælder for dem.

4. EF-KOMPONENTTYPEGODKENDELSESMÆRKE

4.1. Belysningsanordninger til bagnummerplade der er i overensstemmelse med en type, der er godkendt efter dette direktiv, skal ud over den i punkt 2.1 omhandlede mærkning være forsynet med EF-komponenttypegodkendelsesmærke.

4.2. Dette mærke består af følgende:

4.2.1. et rektangel, som omslutter bogstavet ”e” efterfulgt af kodenummer på den medlemsstat, som har meddelt typegodkendelse:

1 for Tyskland

2 for Frankrig

3 for Italien

4 for Nederlandene

5 for Sverige

6 for Belgien

Tiltrædelsesakten af 2003 Art. 20 og Bilag II, s. 53

7 for Ungarn

8 for Tjekkiet

97/31/EF Art. 1, nr. 5

9 for Spanien

11 for Det Forenede Kongerige

12 for Østrig

13 for Luxembourg

17 for Finland

18 for Danmark

2006/96/EF Art. 1 og bilaget, pkt. A.17

19 for Rumænien

Tiltrædelsesakten af 2003 Art. 20 og Bilag II, s. 53

20 for Polen

97/31/EF Art. 1, nr. 5

21 for Portugal

23 for Grækenland

24 for Irland

Tiltrædelsesakten af 2003 Art. 20 og Bilag II, s. 53

26 for Slovenien

27 for Slovakiet

29 for Estland

32 for Letland

2006/96/EF Art. 1 og bilaget, pkt. A.17.

34 for Bulgarien

Tiltrædelsesakten af 2003 Art. 20 og Bilag II, s. 53

36 for Litauen

49 for Cypern

50 for Malta

97/31/EF Art. 1, nr. 5 (tilpasset)

4.2.2. i nærheden af rektanglet, ”basisgodkendelsens nummer” — som udgør del 4 af typegodkendelsesnummeret omhandlet i direktiv [70/156/EØF], bilag [VII] — med to foranstillede cifre, der er løbenummeret på den seneste væsentlige tekniske ændring af nærværende direktiv på dagen for meddelelse af EF-komponenttypegodkendelse. I nærværende direktiv er dette løbenummer 00.

4.2.3. et yderligere symbol som følger: bogstavet ”L”.

4.3. EF-komponenttypegodkendelsesmærket skal være påført lygteglasset eller et af lygteglasserne på uudslettelig måde og således, at det er let læseligt, når lygterne er monteret på køretøjet.

4.4. I tillæg 3, figur 1, er der vist eksempler på EF-typegodkendelsesmærker.

4.5. Hvis der for en type lygte eller lyssignal indeholdende en belysningsanordning til bagnummerplade og andre lygter eller lyssignaler tildeles ét enkelt EF-komponenttypegodkendelsesnummer i medfør af punkt 3.4, kan lygten/lyssignalet påføres ét enkelt EF-komponenttypegodkendelsesmærke, som består af følgende:

4.5.1. et rektangel, som omslutter bogstavet ”e” efterfulgt af kodenummer på den medlemsstat, som har meddelt typegodkendelse (jf. punkt 4.2.1).

4.5.2. basisgodkendelsens nummer (jf. punkt 4.2.2, første ledsætning).

4.5.3. den foreskrevne pil, hvis dette kræves for lygteenheden som helhed.

4.6. Dette mærke kan placeres et vilkårligt sted på de sammenbyggede, kombinerede eller i hinanden indbyggede lygter, forudsat:

4.6.1. at mærket er synligt, når lygterne er monteret

4.6.2. at det ikke er muligt at fjerne nogen lysoverførende del af de pågældende sammenbyggede, kombinerede eller i hinanden indbyggede lygter, uden at typegodkendelsesmærket samtidig fjernes.

4.7. Identifikationsmærket for hver lygte, svarende til hvert af de direktiver, som der er meddelt EF-komponenttypegodkendelse i henhold til, samt løbenummeret

(jf. punkt 4.2.2, anden ledsætning) og, hvis det kræves, bogstavet ”D” og den foreskrevne pil, skal være angivet:

4.7.1. enten på den pågældende lysemitterende flade

4.7.2. eller samlet, på en sådan måde, at hver af de pågældende sammenbyggede, kombinerede eller i hinanden indbyggede lygter tydeligt kan identificeres.

4.8. Størrelsen af de enkelte dele af dette mærke må ikke være mindre end den mindste størrelse, som foreskrives for de mindste enkeltmærker i de forskellige direktiver, som der er meddelt EF-komponenttypegodkendelse i henhold til.

4.9. Eksempler på et EF-komponenttypegodkendelsesmærke for en enhed, der består af sammenbyggede, kombinerede eller i hinanden indbyggede lygter, er vist i tillæg 3, figur 2.

97/31/EF Art. 1, nr. 5

5. ÆNDRING AF TYPE OG TYPEGODKENDELSE

5.1. Ved ændring af en type, der er godkendt i henhold til dette direktiv, finder artikel [5] i direktiv [70/156/EØF] anvendelse.

6. PRODUKTIONENS OVERENSSTEMMELSE

6.1. Produktionens overensstemmelse med den godkendte type sikres som hovedregel ved de foranstaltninger, der er fastlagt i direktiv [70/156/EØF], artikel [10].

6.2. For en anordning, der er tilfældigt udtaget fra serieproduktionen, gælder, at luminansen B ikke må være mindre end 2 cd/m2, og at faktoren 2 i formlen for gradienten kan være op til 3 (jf. punkt 9 i de dokumenter, der henvises til i bilag II, punkt 2.1).

97/31/EF Art. 1, nr. 5 (tilpasset)

Tillæg 1

Oplysningsskema nr. …

vedrørende EF-komponenttypegodkendelse af nummerpladelygter

(Direktiv [76/760/EØF])

(...PICT...)

(...PICT...)

(...PICT...)

(...PICT...)

(...PICT...)

Tillæg 2

MODEL

(Største format: A4 (210 × 297 mm))

(...PICT...)

(...PICT...)

(...PICT...)

(...PICT...)

(...PICT...)

(...PICT...)

97/31/EF Art. 1, nr. 5 (tilpasset)

Tillæg 3

EKSEMPLER PÅ EF-KOMPONENTTYPEGODKENDELSESMÆRKE

Figur 1

(...PICT...)

Anordningen med det ovenfor viste EF-komponenttypegodkendelsesmærke er en belysningsanordning til bagnummerplade, som er typegodkendt i Tyskland (e1) i henhold til nærværende direktiv ( løbenummer 00), og som har basisgodkendelsesnummeret 1471.

Figur 2

Forenklet mærkning af sammenbyggede, kombinerede eller i hinanden indbyggede lygter, når to eller flere lygter indgår i samme enhed

(De vandrette og lodrette linjer repræsenterer lyssignalets form skematisk og er ikke en del af godkendelsesmærket.)

MODEL A

(...PICT...)

MODEL B

(...PICT...)

MODEL C

(...PICT...)

Bemærkninger:

De tre eksempler på EF-typegodkendelsesmærker (model A, B og C) viser tre mulige varianter af mærkningen på en lygte eller et lyssignal, når der indgår to eller flere sammenbyggede, kombinerede eller i hinanden indbyggede lygter i samme anordning. De viste EF-typegodkendelsesmærker angiver, at anordningen er godkendt i Tyskland (e1) under basisgodkendelsesnummer 1712 og omfatter:

– En refleksanordning af klasse IA godkendt i henhold til [Rådets] direktiv [76/757/EØF [12]] løbenummer 02.

– En bageste retningsviserblinklygte af kategori 2a godkendt i henhold til [Rådets] direktiv [76/759/EØF [13]] løbenummer 01.

– En baglygte (R) godkendt i henhold til bilag [II] til [Rådets] direktiv [76/758/EØF [14]] løbenummer 02.

– En tågebaglygte (F) godkendt i henhold til [Rådets] direktiv [77/538/EØF [15]] løbenummer 00.

– En baklygte (AR) godkendt i henhold til [Rådets] direktiv [77/539/EØF [16]] løbenummer 00.

– En stoplygte med to lysstyrker (S2) godkendt i henhold til bilag [II] til direktiv [76/758/EØF] løbenummer 02.

– En nummerpladelygte (L) godkendt i henhold til nærværende direktiv løbenummer 00.

_____________

97/31/EF Art. 1, nr. 5

BILAG II

ANVENDELSESOMRÅDE OG TEKNISKE FORSKRIFTER

1. ANVENDELSESOMRÅDE

Direktivet gælder for nummerpladelygter til motorkøretøjer og påhængskøretøjer dertil.

2. TEKNISKE FORSKRIFTER

97/31/EF Art. 1, nr. 5 (tilpasset)

2.1. De tekniske forskrifter er de forskrifter, der findes i punkt 1 og 5-9 og i bilag 3, 4 og 5 i FN/ECE-regulativ nr. 4 [17] , som er en kodificering af følgende dokumenter:

97/31/EF Art. 1, nr. 5

– regulativet i dets oprindelige form (00) [18]

– supplement 1 til regulativ nr. 4 [19]

– supplement 2 til regulativ nr. 4 [20]

– supplement 3 og 4 til regulativ nr. 4 [21]

– supplement 5 til regulativ nr. 4 [22]

dog således, at:

97/31/EF Art. 1, nr. 5 (tilpasset)

2.1.1. henvisninger til regulativ nr. 48 læses som henvisninger til direktiv [76/756/EØF].

2.1.2. henvisninger til regulativ nr. 37 læses som henvisninger til bilag [VII] til direktiv [76/761/EØF [23]].

_____________

BILAG III

Del A

Ophævet direktiv med oversigt over ændringer

(jf. artikel 12)

Rådets direktiv 76/760/EØF (EFT L 262 af 27.9.1976, s. 85) | |

Punkt X.9 i bilag I til tiltrædelsesakten af 1979 (EFT L 291 af 19.11.1979, s. 109) | |

Punkt IX.13(d) i bilag I til tiltrædelsesakten af 1985 (EFT L 302 af 15.11.1985, s. 213) | |

Rådets direktiv 87/354/EØF (EFT L 192 af 11.7.1987, s. 43) | Kun bilagets punkt 7, litra d), angående direktiv 76/760/EØF |

Punkt XI.C.I.10 i bilag I til tiltrædelsesakten af 1994 (EFT C 241 af 29.8.1994, s. 205) | |

Kommissionens direktiv 97/31/EF (EFT L 171 af 30.6.1997, s. 49) | |

Punkt I.A.18 i bilag II til tiltrædelsesakten af 2003 (OJ L 236 af 23.9.2003, s. 58) | |

Rådets direktiv 2006/96/EF (EUT L 363 af 20.12.2006, s. 81) | Kun for så vidt angår henvisningen til direktiv 76/760/EØF i artikel 1 og bilaget, punkt A.17 |

Del B

Liste over frister for gennemførelse i national ret og anvendelse

(jf. artikel 12)

Direktiv | Gennemførelsesfrist | Anvendelsesdato |

76/760/EØF | 30. juni 1977 | 1. oktober 1977 |

87/354/EØF | 31. december 1987 | - |

97/31/EF | 1. januar 1998(*) [24] | 1. januar 1998 [25] |

2006/96/EF | 1. januar 2007 | - |

________________

(*) Artikel 2 i direktiv 97/31/EF har følgende ordlyd:

”1. Fra den 1. januar 1998 - eller seks måneder efter den faktiske dato for offentliggørelsen af de tekster, der henvises til i artikel 3, hvis offentliggørelsen finder sted efter den 1. juli 1997 - kan medlemsstaterne ikke af grunde, der vedrører nummerpladelygter:

– nægte EF-typegodkendelse eller national typegodkendelse af en type motorkøretøj eller nummerpladelygte, eller:

– forbyde registrering, salg eller ibrugtagning af motorkøretøjer eller salg eller ibrugtagning af nummerpladelygter

– hvis nummerpladelygterne opfylder kravene i direktiv 76/760/EØF, som ændret ved nærværende direktiv, og hvis - for køretøjernes vedkommende - nummerpladelygterne er monteret i overensstemmelse med kravene i direktiv 76/756/EØF.

2. Fra den 1. oktober 1998 har medlemsstaterne:

– ikke ret til at meddele EF-typegodkendelse

– mulighed for at nægte national typegodkendelse

af en motorkøretøjstype med begrundelse i nummerpladelygterne, og af en type nummerpladelygte, hvis kravene i direktiv 76/760/EØF, som ændret ved nærværende direktiv, ikke er opfyldt.

3. Fra den 1. oktober 1999 gælder de krav, der i direktiv 76/760/EØF, som ændret ved nærværende direktiv, stilles til nummerpladelygter som komponenter, ved anvendelse af artikel 7, stk. 2, i direktiv 70/156/EØF.

4. Uanset bestemmelserne i stk. 2 og 3 meddeler medlemsstaterne fortsat, når der er tale om reservedele, EF-typegodkendelse for og tillader salg og ibrugtagning af nummerpladelygter, der opfylder kravene i tidligere versioner af direktiv 76/760/EØF, hvis nummerpladelygterne:

– er beregnet til et køretøj, der allerede er i brug, og

– opfylder kravene i det direktiv, der var gældende, da køretøjet blev registreret første gang.”

BILAG IV

SAMMENLIGNINGSTABEL

Direktiv 76/760/EØF | Nærværende direktiv |

Artikel 1 | Artikel 2 |

Artikel 2, stk. 1 | Artikel 3, stk. 1 |

Artikel 2, stk. 2 | Artikel 3, stk. 2 |

Artikel 3 og 4 | Artikel 4 og 5 |

Artikel 5, stk. 1, første punktum | Artikel 6, stk. 1, første afsnit |

Artikel 5, stk. 1, andet og tredje punktum | Artikel 6, stk. 1, andet afsnit |

Artikel 5, stk. 2 | Artikel 6, stk. 2 |

Artikel 6, første punktum | Artikel 7, stk. 1 |

Artikel 6, andet punktum | Artikel 7, stk. 2 |

Artikel 9 | Artikel 1 |

Artikel 10 | Artikel 10 |

Artikel 11, stk. 1 | - |

Artikel 11, stk. 2 | Artikel 11 |

- | Artikel 12 og 13 |

Artikel 12 | Artikel 14 |

Bilag I og II | Bilag I og II |

- | Bilag III |

- | Bilag IV |

________

[1] KOM(87) 868 PV.

[2] Se bilag 3 til del A i konklusionerne.

[3] Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende fællesskabsret, KOM(2001) 645 endelig.

[4] Se bilag III, del A, til dette forslag.

[5] EUT C […] af […], s. […].

[6] EUT C […] af […], s. […].

[7] EFT L 262 af 27.9.1976, s. 85. Senest ændret ved direktiv 2006/96/EF (EUT L 363 af 20.12.2006, s. 81).

[8] Jf. bilag III, del A.

[9] [EFT L 42 af 23.2.1970, s. 1. Senest ændret ved direktiv 2006/96/EF].

[10] Offentliggjort som bilag I til Rådets afgørelse 97/836/EF (EFT L 346 af 17.12.1997, s. 78).

[11] [EUT L […] af […], s. […]].

[12] [EUT L […] af […], s. […]].

[13] [EUT L […] af […], s. […]].

[14] [EUT L […] af […], s. […]].

[15] [EUT L […] af […], s. […]].

[16] [EUT L […] af […], s. […]].

[17] EFT L 203 af 30.7.1997, s. 74.

[18] E/ECE/324 Add. 3. E/ECE/TRANS/505

[19] E/ECE/324 Add. 3/Amend. 1 og …/Amend. 1/Corr. 1. E/ECE/TRANS/505

[20] E/ECE/324 Add. 3/Amend. 2 og …/Amend. 1/Corr. 1. E/ECE/TRANS/505

[21] E/ECE/324 Add. 3/Amend. 3. E/ECE/TRANS/505

[22] TRANS/WP.29/447.

[23] [EUT L […] af […], s. […]].

[24] Jf. artikel 3 og artikel 4, stk. 1, i direktiv 97/31/EF. Gennemførelsesfristen var 6 måneder efter offentliggørelsen af UN/ECE regulativ nr. 4 (EFT L 203 af 30.7.1997, s. 74).

[25] Jf. artikel 3 og artikel 4, stk. 1, i direktiv 97/31/EF. Anvendelsesfristen var 6 måneder efter offentliggørelsen af UN/ECE regulativ nr. 4 (EFT L 203 af 30.7.1997, s. 74).

--------------------------------------------------